open-index/open-wikipedia-markdown huggingface dataset:
Paulus Genberg

**Paulus (Paul) Genberg** (13. huhtikuuta 1811 Brunflo – 29. syyskuuta 1875 Kalmar) oli ruotsalainen pappi ja poliitikko. Hän oli Lundin yliopiston käytännöllisen filosofian professorina vuodesta 1847. Genberg toimi pappissäädyn edustajana valtiopäivillä 1847–1848 ja 1853–1854 sekä Ruotsin kirkko- ja opetusministerinä 1848–1852. Vuonna 1852 hänestä tuli Kalmarin hiippakunnan piispa. Genberg oli Ruotsin akatemian jäsen vuodesta 1871.
## Lähteet

## Aiheesta muualla
The Campaign for North Africa

**The Campaign for North Africa** (alaotsikolla *"The Desert War, 1940–43",* lyhenne **CNA**) on Simulation Publicationsin vuonna 1979 julkaisema sotapelien genreen kuuluva lautapeli, jonka aiheena on toisen maailmasodan Pohjois-Afrikan rintama. Peli on tullut tunnetuksi sen erittäin pitkäksi arvioidusta kestosta jonka on arvioitu olevan jopa 1 500 tuntia tai 41 päivää (noin 9 viikkoa yhtämittaista pelaamista), sekä siitä ettei sitä todistettavasti ole koskaan pelattu loppuun asti - ei edes pelin tekijöiden toimesta ennen julkaisua.

Pelin sääntökirja on noin 180 sivua pitkä.

## Aiheesta muualla

* The Campaign for North Africa BoardGameGeekissä

## Lähteet
Genberg

**Genberg** on seuraavien ruotsalaisten henkilöiden sukunimi:

* Ia Genberg (s. 1967), ruotsalainen toimittaja ja kirjailija
* Paulus Genberg (1881–1875), ruotsalainen piispa
Nooa Nyman

**Nooa Nyman** (s. 2. heinäkuuta 2005 Helsinki) on suomalainen jääkiekkopuolustaja, joka edustaa Mestis-joukkue Kiekko-Vantaata.

## Ura
### Seuraura
Nyman on Helsingin IFK:n kasvatti. Hän voitti kaudella 2022–2023 U18 SM-pronssia. Kaudeksi 2023–2024 Nyman siirtyi Kiekko-Espoon U20-joukkueeseen. Hän oli seitsemällä osumallaan joukkueen eniten maaleja tehnyt puolustaja Joose Inhalan kanssa. Nyman debytoi Kiekko-Espoon Mestis-joukkueessa 25. lokakuuta 2023 Kooveeta vastaan. Hän sai ottelussa syöttöpisteen. Nyman sai myös kahden minuutin jäähyn estämisestä, mutta sittemmin hänet asetettiin yhden ottelun mittaiseen pelikieltoon, kun Mestiksen kurinpito katsoi Nymanin olkapään ojentuneen ja osuneen vastustajaa päähän. Kauden edetessä hän sai säännöllisemmin vastuuta Mestiksessä, jossa Nyman pelasi lopulta 15 runkosarjaottelua tehden neljä syöttöpistettä ja 11 pudotuspeliottelua ilman tehopisteitä. Hän voitti kauden päätteeksi Mestis-pronssia.

Kaudeksi 2024–2025 Kiekko-Espoon miesten joukkue nostettiin SM-liigaan, jossa Nyman debytoi 1. helmikuuta 2025 vieraissa Tampereen Ilvestä vastaan. Hänelle ja Atte Heinäselle avautui paikat Kiekko-Espoon kokoonpanosta, kun Ville Lajunen loukkaantui ja Niko Seppälä jätti joukkueen. Nyman merkittiin joukkueen kolmospuolustajapariin Kasper Kotkansalon viereen. Hän sai ottelussa jääaikaa 12.25 minuuttia ja Nymanille merkittiin teholukema –2. Hän pelasi SM-liigassa yhden runkosarja- ja yhden pudotuspeliottelun. Suurimman osan kaudestaan Nyman pelasi kuitenkin Kiekko-Espoon U20-joukkueessa, jonka tehokkain puolustaja ja kolmanneksi paras pistemies hän oli tehoilla 9+20=29. Nyman sijoittui koko U20 SM-sarjan puolustajien pistepörssissä seitsemänneksi. Pudotuspeleissä hän teki 13 ottelussa kymmenen syöttöpistettä, joilla Nyman voitti koko sarjan syöttöpörssin. Hän voitti kauden päätteeksi U20 SM-hopeaa.

Nyman siirtyi kaudeksi 2025–2026 vuoden mittaisella sopimuksella Mestis-joukkue Kiekko-Vantaaseen.

### Maajoukkueura
Nyman on pelannut 12 nuorten maaottelua. Hän toimi Suomen alle 20-vuotiaiden maajoukkueen varakapteenina elokuussa 2024 Sveitsin Zugissa pelatussa viiden maan turnauksessa.

## Muuta
Nymanin isoveljet Linus ja Luka ovat myös ammattilaisjääkiekkoilijoita. Linus pelaa hyökkääjänä SM-liigajoukkue Porin Ässissä. Hän oli myös voittamassa Suomen-mestaruutta Lukossa vuonna 2021. Luka pelaa puolustajana Mestis-joukkue KeuPa HT:ssä.

## Tilastot

## Lähteet
*
*
*

### Viitteet
Henrik Landerholm

**Henrik Landerholm** (s. 1963) on ruotsalainen virkamies, diplomaatti ja maltillisen kokoomuksen poliitikko. Hän toimi kansanedustajana vuosina 1991–2002. Vuonna 2022 hänet nimettiin kansallisen turvallisuuden neuvonantajaksi. Hän joutui eroamaan tammikuussa 2025, kun hänen toiminnastaan oli aloitettu poliisin esitutkinta. Landerholmin epäiltiin unohtaneen salassapidettäviä asiakirjoja tukholmalaisen kurssikeskuksen kaappiin.

Landerholm kävi upseerikoulun 1980-luvulla ja palveli Södermanlandin rykmentissä. Vuosina 1990–1992 hän oli ajatuspaja Timbron tiedotuspäällikkö ja 1992–1994 asiantuntija puolustusministeriössä. Vuosina 1986–1992 hän oli kunnanvaltuutettu Strängnäsissä. Hän johti Ruotsin maanpuolustuskorkeakoulua 2002–2008 ja oli Ruotsin suurlähettiläs Liettuassa 2013–2017 sekä Yhdistyneissä arabiemiraateissa 2017–2021.

Landerholmin sisar on poliitikko Karin Enström.
## Lähteet

## Aiheesta muualla
Ruotsin maanpuolustuskorkeakoulu

**Ruotsin maanpuolustuskorkeakoulu** (; lyh. **FHS**) on ruotsalainen valtiollinen korkeakoulu, joka antaa koulutusta sotataidossa ja kansallisen turvallisuuden varmistamisessa. Maanpuolustuskorkeakoulu koostuu neljästä tiedekunnasta (puolustusjärjestelmät, sotatiede ja sotahistoria, johtajuuskoulutus, valtio-oppi ja oikeustiede). Maanpuolustuskorkeakoulu perustettiin vuonna 1952. Vuonna 1997 se yhdistettiin Ruotsin sotilaskorkeakoulun kanssa. Korkeakoulussa on noin 2&nbsp;000 opiskelijaa kahdella kampuksella, Tukholmassa ja Karlstadissa.

## Kuvia

Försvarshögskolan 01.JPG|Päärakennus Tukholmassa


## Lähteet

## Aiheesta muualla
Junkohalli

**Junkohalli** (myös **Arina Areena Kemi**) oli Kemissä Junkon kaupunginosassa vuosina 1989–2021 sijainnut jalkapallohalli, joka oli Lapin suurin jalkapallohalli. Junkohallin paikalla oli historiansa aikana kaksi ylipainehallia, jotka romahtivat historiansa aikana kaikkiaan neljä kertaa vuosina 2011, 2013, 2015 ja 2019. Kolmen ensimmäisen syynä oli lumikuorma ja neljännessä tapauksessa huoltomiehen tohelointi.

## Historia
Vuonna 1989 käyttöön otettu Junkohalli oli aluksi Kemin kaupungin omistuksessa, mutta vuonna 2009 se siirtyi Kemin Palloseuran, PS Kemi Kingsin, Kemin Innon, Kemin Pallotovereiden ja Visan Pallon perustaman Junkohalli Oy:n omistukseen. Lämmittämättömän Junkohallin kenttä oli pitkään hiekkapintainen, kunnes ensimmäinen tekonurmi asennettiin vuonna 2009.

Junkohalli romahti lumikuorman painosta ensimmäisen kerran tammikuussa 2011, jolloin se alkoi jo olemaan käyttöikänsä lopussa. Kun halli romahti jälleen talvella 2013 päätettiin se korvata uudella slovakialaisen Duol Worksin valmistamalla hallilla, joka pystytettiin tammikuussa 2014. Uusi halli tunnettiin myös sponsorinsa Osuuskauppa Arinan mukaan nimellä Arina Areena Kemi. Uusi halli romahti lumen painosta jo vuoden kuluttua tammikuussa 2015, vaikka valmistajan mukaan sen ei olisi pitänyt olla mahdollista. Kesällä 2019 hallin seinää repesi korjaustöiden yhteydessä ja lopulta koko halli romahti jälleen kerran. Romahtanut halli makasi maassa lähes kaksi vuotta, kun korjaustöistä ei päästy yhteisymmärrykseen. Halli poistettiin lopullisesti käytöstä toukokuussa 2021. Paikalle jäi edelleen kattamaton tekonurmi. 

Velkainen halliyhtiö meni konkurssiin romahtamisen jälkeen helmikuussa 2020. Halliyhtiötä rahallisesti tukenut Kemin kaupunki teki konkurssista rikosilmoituksen, mutta elokuussa 2024 päättyneessä poliisitutkinnassa ei löydetty taloudenhoidosta mitään epäselvyyksiä.

## Lähteet
Lusófona-yliopisto

**Lusófona-yliopisto** (, lyhennys **ULusófona**) on yksityinen yliopisto Portugalissa. Vuonna 1998 perustetulla yliopistolla on kaksi kampusta: Lissabonissa (Centro Universitário Lisboa) ja Portossa (Centro Universitário Porto). Se oli Portugalin suurin yksityinen yliopisto. Opiskelijoita on noin 16&nbsp;900 ja opetushenkilökuntaan kuului runsas 1&nbsp;600 ihmistä.

Lisäksi yliopisto on osa portugalinkielisten (lusofonisten) yliopistojen yliopistoverkkoa (Grupo Lusófona), johon kuuluu Portugalin toimipisteiden lisäksi yliopistoja tai tiedekuntia Brasiliasta sekä Afrikan porugalinkielisistä maista (Guinea-Bissau, Kap Verde ja Mosambik). Näissä opiskelee yhteensä noin 75&nbsp;000 korkeakouluopiskelijaa.

Brittiläinen THE-yliopistoranking sijoitti Lusófona-yliopiston maailmanlistansa luokkaan 1501+, kun luokittelussa oli mukana yhteensä runsas 2000 yliopistoa tai korkeakoulua.

## Lähteet
Synti – dokumentti jokapäiväisistä rikoksista

**Synti – dokumentti jokapäiväisistä rikoksista** on Susanna Helken ja Virpi Suutarin ohjaama lyhyt dokumenttielokuva vuodelta 1996.

Elokuva käsittelee seitsemää kuolemansyntiä. Ihmiset tunnustavat syntejään rikospaikoilla – kodeissa, työpaikoilla ja puutarhoissa – luoden intiimin ja rehellisen kuvan arkisista moraalisista valinnoista.

Elokuvan kerronnasta vastaa Risto Helke, ja mukana on laaja joukko esiintyjiä eri elämäntilanteista. Dokumentin visuaalinen ilme perustuu autenttisiin kuvauspaikkoihin eri puolilla Suomea. Musiikin on säveltänyt Tuomas Kantelinen.

Elokuva sai useita palkintoja, kuten Tampereen elokuvajuhlien yleisöpalkinnon sekä Kritiikin kannukset. Se esitettiin useilla kansainvälisillä festivaaleilla ja keräsi televisioesityksissä merkittäviä katsojamääriä. Dokumentti herättää ajatuksia ihmisten moraalisista valinnoista ja jokapäiväisistä synneistä, tehden siitä ajattoman ja vaikuttavan katselukokemuksen.

## Lähteet
* **[https://www.finna.fi/Record/kavi.elonet_elokuva_167061 Synti – dokumentti jokapäiväisistä rikoksista]**
Erkki Meronen

**Erkki ”Ekku” Meronen** (s. 4. syyskuuta 1952 Helsinki) on entinen suomalainen superkevyen sarjan ammattinyrkkeilijä, joka kilpaili vuosina 1971–1978.

## Ammattilaisura
Meronen aloitti ammattilaisuransa kautta aikojen nuorimpana suomalaisena. Meronen otteli ammattilaisurallaan 39 ottelua, joista voitti 36 ja hävisi kolme ilman yhtään tasapeliä. Meronen debytoi ammattilaisena lokakuussa 1971 ja saavutti urallaan useita voittoja teknisillä tyrmäyksillä ja pistevoitoin. Hän otteli pääasiassa Pohjois-Euroopassa, erityisesti Kööpenhaminassa, Randersissa ja Helsingissä. Viimeisissä otteluissaan hän kärsi tappiot Johnny Pinchamille ja Clinton McKenzielle.

## Tuomariura
Aktiiviuransa jälkeen Meronen on toiminut niin kehätuomarina kuin arvostelutuomarinakin. Hän on ollut kehätuomarina 338 ottelussa vuosina 1983–2020 ja arvostelutuomarina 429 ottelussa vuosina 1982–2024. Lisäksi hän on toiminut tarkastajana 17 kotimaisessa nyrkkeilyottelussa vuosina 2007–2022.

## Lähteet
CNA

**CNA** voi tarkoittaa seuraavia:

* CNA, Taiwanin keskusuutistoimisto
* CNA, *[[The Campaign for North Africa]]*, Simulations Publicationsin vuonna 1979 julkaisema lautapeli
* CNA Center, pilvenpiirtäjä Chicagossa.
Cerebras

**Cerebras Systems** on yhdysvaltalainen, vuonna 2016 (tai 2015) perustettu teknologiayritys, joka valmistaa tekoälylaskentaa varten optimoituja, poikkeuksellisen suurikokoisia mikropiirejä. Forbesin tekoäly-yritysten AI50-listalla (2024) olevan yrityksen kotipaikka on Sunnyvale, Kalifornia, Yhdysvallat.

Kevääseen 2024 mennessä kasvuyhtiö oli kerännennyt usealla rahoituskierroksella noin 720 miljoonaa dollaria kehitystyölleen. Cerebras on kehittänyt tekoälylaskentaan optimoituja, piiriarkkitehtuuriltaan innovatiivisia, erittäin suurikokoisia (piikiekkolevyn tai ruokalautasen kokoluokkaa olevia) huipputehokkaita tekoälyprosessoreita, näihin pohjautuvia pienikokoisia tietokonejärjestelmiä ja edelleen useamman järjestelmän sisältäviä, lineaarisesti skaalautuvia supertietokoneita, joilla tekoälymallien kouluttamista voidaan suuresti nopeuttaa. Yhtiön prosessoreista (WSE-3) ja tietokonejärjestelmistä (CS-3) oli vuonna 2024 valmistunut kolmas sukupolvi.  Time-lehti nimesi kaikkien aikojen suurimman 'prosessorisirun' (Wafer-Scale Engine 3, WSE-3) yhdeksi vuoden 2024 parhaista keksinnöistä. Koska yrityksen tekoälyprosessoreilla voidaan yhtiön ilmoituksen mukaan saavuttaa kymmeniä tai satojen kilpailevien grafiikkapiirien laskentakyky fyysisesti paljon pienemmällä järjestelmällä, myös tekoälylaskennan sähkökulutus ja laskentakeskuksen tilantarve oleellisesti supistuu. 

Yhteistyössä asiakkaidensa kanssa tekemillään tapaustutkimuksilla Cerebras on osoittanut järjestelmänsä ketteryyden esimerkiksi käännettäessä tekoälyyn pohjautuvaa bottia toiselle kielelle (GPT-3 -dekooderiin pohjautuva arabiankielinen Jais-keskustelubotti), kääntäessään yksikielistä laajaa kielimallia toiselle kielelle (Llama 2 arabiaksi), ja edelleen kolmannelle (hindiksi) sekä päivitettäessä mallin uudempaan versioon (Llama 3 arabiaksi).

Syyskuussa 2024 yhtiö ilmoitti aikeistaan listautua pörssiin lisärahoituksen keräämiseksi. Yhtön toiminta oli yhä tappiollista, esimerkiksi 2024 ensimmäisen puoliskon aikana tappiota kertyi noin puolet liikevaihdosta (67 milj./136 milj. USD). Yhdysvaltain viranomaiset ottivat listautumisaikeiden vuoksi yhtiön rahoitusrakenteen ja mittavat ulkomaankaupat Arabiemiraatteissa toimivan G42-teknologiakonsernin kanssa tarkemman selvittelyn kohteeksi, josta syystä yhtiö lykkäsi pörssilistautumistaan.

Tammikuun lopulla 2025 yhtiö viesti ryhtyneensä monien asiakaspyyntöjen vuoksi ajamaan yhdysvaltalaisessa palvelinpilvessään kiinalaisen Deepseek R1 -tekoälymallin Llama-70B -versiota. Groq ja Microsoft olivat tehneet vastaavan ilmoituksen samalla viikolla. 

## Lähteet
Raimo Puolimatka

**Raimo Armas Puolimatka** (s. 1948) on turkulainen Puolimatkan suvun perillinen ja kiinteistösijoittaja. Hän on vuorineuvos Armas Puolimatkan poika ja Rauno Puolimatkan veli. *[[Helsingin Sanomat|Helsingin Sanomien]]* verokoneessa hänelle oli kertynyt tuloja 32&nbsp;112&nbsp;936 euroa vuoteen 2023 mennessä.

## Kaskenkatu 3 -kiinteistö
Raimo Puolimatka omistaa Suomen Talokauppa Oy:n, joka puolestaan on omistanut Kaskenkatu 3 -kiinteistön, joka on suojeltu rakennustaiteellisesti ja kulttuurihistoriallisesti arvokkaana. Tontilla olevien kahden 1800-luvulla rakennetun puutalon purkaminen on kielletty. Turun kaupunki on vaatinut talojen kunnostamista, esittänyt korjausvaatimuksia ja asettanut 80&nbsp;000 euron uhkasakon kiinteistöyhtiö Kaskenkatu 3:lle. Suomen Talokauppa Oy teki suojelupäätöksestä valituksen, mutta se hylättiin korkeimmassa hallinto-oikeudessa. 

Tammikuussa 2025 kiinteistöstä käytiin huutokauppa, jonka voitti Raimo Puolimatkan omistama yhtiö Kiinteistö Oy Turun Ilmarisenkatu 4–6.

Helmikuussa 2026 Varsinais-Suomen käräjäoikeus katsoi Puolimatkan syyllistyneen rakentamisrikkomukseen. Rangaistus on 50 päiväsakkoa, josta kertyy hänen tuloillaan maksettavaa 41&nbsp;850 euroa. Oikeuden mukaan Puolimatka käytti Kaskenkatu 3:ssa todellista päätösvaltaa ja laiminlöi yhtiön kiinteistöllä olevien rakennusten kunnossapitovelvollisuuden niin, että rakennukset ovat tulleet vuosina 2018–2024 erittäin huonokuntoisiksi.

Oikeuden mukaan asunto-osakeyhtiö laiminlöi velvollisuuttaan pitää rakennuksia ja huoneistoja terveellisyyden, turvallisuuden ja käyttökelpoisuuden edellyttämässä kunnossa. Yhtiö ei myöskään noudattanut kaupungin rakennus- ja lupalautakunnan antamia määräyksiä kiinteistön kunnostamiseksi.

Oikeuden mukaan Puolimatka suhtautui rakennusten kunnostamiseen passiivisesti, välinpitämättömästi ja ehdotuksia vastustaen, eikä asunto-osakeyhtiön puolesta ollut selvitetty rakennusten suojelua ja sen merkitystä korjausten kannalta eikä mahdollisuuksia korjausten edellyttämän rahoituksen hankkimiseen.

## Niklaamo Raution tapaus
Omistamansa RP-yhtiöiden kautta Raimo Puolimatka oli osallisena myös Niklaamo Raution jälkeensä jättämän saastuneen maaperän tapauksessa. Turun Itäharjulla toiminut vanha niklaamo lopetti toimintansa 2018, minkä jälkeen kiinteistöön jäi kemikaaleja ja vaarallisia aineita. Ympäristönsuojelutoimisto kehotti poistamaan ne maaliskuussa ja kesäkuussa 2019. Koska Niklaamo Rautio ei huolehtinut velvoitteestaan, vastuun katsottiin siirtyvän alueen vuokralaiselle RP-yhtiöt oy:lle. Kaupunki päätyi teettämään itse ympäristöselvityksen maaperän pilaantuneisuudesta ja puhdistuksen tarpeesta sekä hätäsiivouksen, ja kustannukset päätettiin periä kiinteistön omistajalta RP-yhtiöiltä. Vastuukysymyksistä käytiin pitkään oikeutta, ja Raimo Puolimatka oli syytettynä ympäristön turmelemisesta. Joulukuussa 2024 Varsinais-Suomen käräjäoikeus päätti hylätä syytteet häntä vastaan, ja lasku siivouksesta lankesi Turun kaupungille.

## Katso myös
* Turun tauti

## Lähteet
Stephen Bunting

**Stephen Bunting** (s. 9. huhtikuuta 1985 Liverpool) on englantilainen dartsinpelaaja. Oikealla kädellä heittävä Bunting on helmikuussa 2025 PDC:n maailmanlistan sijalla viisi. Hänen sisääntulokappaleenaan toimii David Guettan ja Sian Titanium. 

Vuodesta 2014 PDC:n kiertueilla mukana ollut Bunting voitti WDF-liiton World Masters -turnauksen kahdesti peräkkäin vuosina 2012 ja 2013. Ensimmäisen PDC:n major-voittonsa hän saavutti vuoden 2024 Masters-turnauksessa voitettuaan finaalissa Michael van Gerwenin 11–7. Tammikuussa 2025 hän voitti Bahrainin Masters-turnauksen finaalissa Gerwyn Pricen. 

PDC:n maailmanmestaruuskilpailuissa lempinimellä *The Bullet* tunnettu Bunting on selviytynyt parhaimmillaan välieriin vuosina 2021 ja 2025. 

## Lähteet
Lomnice (joki)

**Lomnice** on joki Tšekissä. Se virtaa Brdyn ylämaalta etelään kohti Blatnáa, jonka jälkeen se laskee Otavaan. Lomnicen pituus on 56,6 kilometriä.

## Nimi
Lomnice mainitaan ensimmäistä kertaa vuodelta 1785 peräisin olleessa asiakirjassa. Tätä ennen joki oli tunnettu nimellä Smolivecký potok.

## Vesistö
Lomnice saa alkunsa Třemšínin vuoren juurelta 733 metrin korkeudesta. Se virtaa nopeasti Brdyn ylämaalta kohti Blatnán tasankoja, jossa se kulkee alueen lampijärjestelmien ja Miroticen kaupungin kautta kohti Blatnáa. Lomnice laskee Otava-jokeen.

### Sivujoet
Lomnicen vasemmanpuoleiset sivujoet ovat Metelský potok, Hajanský potok, Závišínský potok, Kostratecký potok sekä Skalice. Oikeanpuoleiset sivujoet ovat Hradištský potok, Pálenecký potok ja Mračovský potok.

## Talouskäyttö

Joen vettä käytetään muun muassa maanviljelyn, kalankasvatuksen sekä kuntien vesihuollon tarpesiin. Kalanviljelyn tuottaman orgaanisen aineen takia Tšekin hydrometeorologinen instituutti luokitteli joen erittäin saastuneeksi vuonna 2008.

## Lähteet
* 
### Viitteet

## Aiheesta muualla

* Lomnicen virtaustietoja Tšekin hydrometeorologisen instituutin sivuilla
Xpeng

**Xpeng** () on kiinalainen automerkki.

Xpeng perustettiin vuonna 2014, ja ensimmäisen mallinsa se lanseerasi vuonna 2018. Automerkin taustalla toimiva yhtiö on nimeltään Guangzhou Xiaopeng Motors Technology. Yhtiön kanssa toimivat yhteistyössä Alibaba, Xiaomi ja Volkswagen. Xpengin mallistoon kuuluu vuoden 2025 alussa kuusi sähköautomallia. Näistä kolme on suunniteltu erityisesti Eurooppan markkinoille. Xpeng-autojen vienti Eurooppaan alkoi 2021.

Suomeen Xpengin autoja alettiin viedä vuoden 2025 alussa. Ensimmäiset mallit olivat kaksi sähkötoimista katumaasturia, joiden hintahaitari on noin 46&nbsp;000–76&nbsp;000 euroa. Isompi malli on G9 ja pienempi G6. G6 on julkaistu Kiinassa vuonna 2023. G6:n kilpailijoihin kuuluvat mm. Tesla Model Y, Ford Mustang Mach-E, BYD Sealion 7, Audi Q4 E-Tron Sportback. Xpengin molemmissa malleissa on 800-volttinen sähköjärjestelmä, minkä sanotaan parantavan latausnopeutta.
Tiedosto:XPeng G6 018 (cropped).jpg|G6
Tiedosto:XPeng G9 Performance IMG 9722.jpg|G9


## Lähteet
Westmont College

**Westmont College** (lyh. **WC**) on Yhdysvaltain Kaliforniassa sijaitseva yksityinen korkeakoulu. Westmont College on perustettu vuonna 1937, ja se sijaitsee Santa Barbaran kaupungissa.

## Lähteet

## Aiheesta muualla
* Yliopiston verkkosivusto
Axel Ebbe

**Axel Emil Ebbe** (27. maaliskuuta 1868 Hököpinge – 28. syyskuuta 1941 Hököpinge) oli ruotsalainen kuvanveistäjä ja runoilija. Hän opiskeli Stephan Sindingin johdolla Kööpenhaminassa ja asui sitten useita vuosia Pariisissa. Ebben veistokset edustavat jugendia ja symbolismia. Hän julkaisi myös runokokoelmia omalla paikallismurteellaan.
## Teoksia

Mannen som bryter sig ur klippan, 2017.jpg|*Mannen som bryter sig ur klippan* (Lund, 1918)
Invalidmonumentet 002.jpg|*Invalidmonumentet* (Trelleborg, 1926)
Arbetets ära, Möllevångstorget.jpg|*Arbetets ära* (Malmö, 1929)
Den heliga lågan 2007.jpg|*Den heliga lågan* (Trollhättan, 1931)
Snapphanen av Axel Ebbe-1.jpg|*[[Snapphane-sissit|Snapphane]]* (Hässleholm, 1934)
Sjöormen av Axel Ebbe, fontän i Trelleborg.jpg|*Sjöormen* (Trelleborg, 1935)
Macklean, Rutger; staty av Axel Ebbe.jpg|*[[Rutger Macklean]]* (Svaneholm)

## Lähteet

## Aiheesta muualla
Marjo Smolander

**Marjo Smolander** (s.1986) on suomalainen kanteleensoittaja, kansanmuusikko ja musiikkipedagogi. Smolander on erikoistunut taiteellisessa työskentelyssään kulttuurien välisiin musiikkiyhteistöihin ja on työskennellyt Senegalissa ja Malissa.

Koulutukseltaan Smolander valmistui kansanmusiikin maisteriksi Sibelius-Akatemiasta 2015 ja maailmanmusiikin maisteriksi Jyllannin konservatoriosta () Tanskasta. Musiikkipedagogiksi Smolander on valmistunut 2011 ja hän suoritti ylemmän ammattikorkeakoulututkintoon 2023..

Smolander soitti 1990 ja 2000 -luvuilla kanteryhmä Rämpsäköissä. 2010-luvulla Smolander ja Pauliina Kauppila muodostivat yhteiskunnallisesti kantaaottavaa musiikkia tehneen *Zäpämmät-*yhtyeen. Vuonna 2020 Zäpämmät valittiin Kanteleliiton vuoden yhtyeeksi. 2020-luvulla Smolander on ollut mukana suomalais-senegalilaisessa musiikkia ja lastenkirjoja wolofin kielellä tekevässä *Sunuy xale* -ryhmässä ja suomalais-malilaisessa *Sinimuso*-yhtyeessä. Smolander tunnetaan taiteilijanimellä Mar Yo yhteisestä duostaan senegalilaisen räppärin Eve Crazyn kanssa. Smolander julkaisi ensimmäisen sooloalbuminsa *Cosmologies* vuonna 2021. 

## Lähteet

## Aiheesta muualla
* marjosmolander.com - kotisivut
Martti Laaksonen

**Martti Johannes Laaksonen** (s. 30. elokuuta 1948 Seinäjoki) on suomalainen kauppatieteen professori emeritus.

Laaksonen syntyi liikenneryhmäpäällikkö Kaarlo Johannes Laaksosen ja Marjatta Kuuselan perheeseen. Professori Hannu Laaksonen on hänen poikansa ja professori Pirjo Laaksonen hänen puolisonsa vuodesta 1993. Martti Laaksonen tuli ylioppilaaksi Seinäjoen lyseosta 1969 ja valmistui Vaasan kauppakorkeakoulusta ekonomiksi 1974 ja kauppatieteen maisteriksi 1975 ja lisensiaatiksi 1981. Kauppatieteen tohtoriksi hän väitteli 1988. Laaksonen oli tutkija Tukholman kauppakorkeakoulussa 1976, Vaasan kauppakorkeakoulussa assistentti 1975–1982, vt. yliassistentti ja vt. apulaisprofessori 1982–1990 ja Vaasan yliopistossa apulaisprofessori ja vt. professori 1990–1997 ja markkinoinnin professori 1998–2016. Laaksonen oli myös Vaasan yliopistossa markkinoinnin laitoksen johtaja 1992–1994, kauppatieteen tiedekunnan varadekaani 1995–1997 ja dekaani 2001–2007 ja toimi yliopiston hallituksen jäsenenä.

## Lähteet

## Aiheesta muualla
* *Perspectives on marketing: essays in honour of professor Martti Laaksonen*, Vaasa: Vaasan yliopisto, 2008, toim,  Jorma Larimo, Ari Huuhka
Simpsonin yliopisto

**Simpsonin yliopisto** (, lyh. **SU**) on Yhdysvaltain Kaliforniassa sijaitseva yksityinen yliopisto. Yliopisto on perustettu vuonna 1921, ja se sijaitsee Reddingin kaupungissa. Yliopisto on taustaltaan kristillinen, ja se toimii pyhityskristillisen Christian and Missionary Alliance-järjestön työyhteydessä.

## Lähteet

## Aiheesta muualla
* Yliopiston verkkosivusto
Azusan Tyynenmeren yliopisto

**Azusan Tyynenmeren yliopisto** (, lyh. **APU**) on Yhdysvaltain Kaliforniassa sijaitseva yksityinen yliopisto. Yliopisto on perustettu vuonna 1899, ja se sijaitsee Azusan kaupungissa. Yliopisto on taustaltaan yleiskristillinen ja se toimii tunnustuskunnista riippumattomana oppilaitoksena.

## Colleget ja koulut
Azusan Tyynenmeren yliopistossa toimivat seuraavat colleget ja koulut:
* College of Arts, Humanities, Sciences and Theology
** School of Arts
** School of Humanities and Sciences
** School of Theology
* College of Education and Behavioral Sciences
** School of Education
** School of Behavioral Sciences
* College of Nursing and Health Sciences
** School of Nursing
** School of Health Sciences
* School of Business and Management
* Honors College

## Lähteet

## Aiheesta muualla
* Yliopiston verkkosivusto
San Diego Christian College

**San Diego Christian College** (lyh. **SDCC**) on Yhdysvaltain Kaliforniassa sijaitseva yksityinen korkeakoulu. San Diego Christian College on perustettu vuonna 1970, ja se sijaitsee Santeen kaupungissa. Korkeakoulu on taustaltaan yleiskristillinen ja se toimii tunnustuskunnista riippumattomana oppilaitoksena.

## Lähteet

## Aiheesta muualla
* Yliopiston verkkosivusto
Bethesda-yliopisto

**Bethesda-yliopisto** (, lyh. **BUC**) on Yhdysvaltain Kaliforniassa sijaitseva yksityinen korkeakoulu. Bethesda-yliopisto on perustettu vuonna 1976, ja se sijaitsee Anaheimin kaupungissa.

## Lähteet

## Aiheesta muualla
* Yliopiston verkkosivusto
Concordia-yliopisto (Ann Arbor)

**Concordia-yliopisto** (, lyh. **CUAA**) on Yhdysvaltain Michiganissa sijaitseva yksityinen yliopisto. Concordia-yliopisto on perustettu vuonna 1962, ja se sijaitsee Ann Arborin kaupungissa. Yliopisto on taustaltaan kristillinen, ja se toimii luterilaisen Missouri-synodin työyhteydessä.

## Lähteet

## Aiheesta muualla
* Yliopiston verkkosivusto
Spring Arborin yliopisto

**Spring Arborin yliopisto** (, lyh. **SAU**) on Yhdysvaltain Michiganissa sijaitseva yksityinen yliopisto. Yliopisto on perustettu vuonna 1873, ja se sijaitsee Spring Arborin kaupungissa. Yliopisto on taustaltaan kristillinen, ja se toimii metodistisen Free Methodist-kirkkokunnan työyhteydessä.

## Lähteet

## Aiheesta muualla
* Yliopiston verkkosivusto
North Central -yliopisto

**North Central -yliopisto** (, lyh. **NCU**) on Yhdysvaltain Minnesotassa sijaitseva yksityinen yliopisto. Yliopisto on perustettu vuonna 1930, ja se sijaitsee Minneapolisin kaupungissa. Yliopisto on taustaltaan kristillinen, ja se toimii helluntailaisen Assemblies of God-kirkkokunnan työyhteydessä.

## Lähteet

## Aiheesta muualla
* Yliopiston verkkosivusto
Bethany Lutheran College

**Bethany Lutheran College** (lyh. **BLC**) on Yhdysvaltain Minnesotassa sijaitseva yksityinen korkeakoulu. Bethany Lutheran College on perustettu vuonna 1927, ja se sijaitsee Mankaton kaupungissa. Korkeakoulu on taustaltaan kristillinen, ja se toimii luterilaisen Evankelisluterilaisen synodin työyhteydessä.

## Lähteet

## Aiheesta muualla
* Yliopiston verkkosivusto
Crown College

**Crown College** on Yhdysvaltain Minnesotassa sijaitseva yksityinen korkeakoulu. Crown College on perustettu vuonna 1916, ja se sijaitsee St. Bonifaciusin kaupungissa. Korkeakoulu on taustaltaan kristillinen, ja se toimii pyhityskristillisen Christian and Missionary Alliance-järjestön työyhteydessä.

## Lähteet

## Aiheesta muualla
* Yliopiston verkkosivusto
Asetanisoli

**Asetanisoli** (C9H10O2) eli **p-asetyylianisoli** tai **4-metoksiasetofenoni** on ketoneihin kuuluva aromaattinen orgaaninen yhdiste. Yhdistettä käytetään ainesosana hajusteissa. Yhdistettä esiintyy luonnossa useissa yrteissä ja hedelmissä esimerkiksi aniksessa, mintussa, tomaatissa ja lakassa.

## Ominaisuudet, valmistus ja käyttö
Huoneenlämpötilassa asetanisoli on valkoista tai kellertävää kiteistä ainetta, jolla on makea ja kukkaismainen tuoksu. Yhdiste liukenee hieman veteen ja paremmin esimerkiksi etanoliin ja dietyylieetteriin.

Asetanisolia valmistetaan anisolista Friedel–Crafts-asylointireaktiolla. Aiemmin asyloivana reagenssina on käytetty asetyylikloridia ja katalyyttinä alumiinikloridia, mutta zeoliittien katalysoima reaktio etikkahappoanhydridin kanssa on tehokkaampi.
:

Asetanisolia käytetään kukkaistuoksuissa, erityisesti saippuoiden hajustamiseen.

## Lähteet
Cornerstone-yliopisto

**Cornerstone-yliopisto** (, lyh. **CU**) on Yhdysvaltain Michiganissa sijaitseva yksityinen yliopisto. Yliopisto on perustettu vuonna 1941, ja se sijaitsee Grand Rapidsin kaupungissa. Yliopisto on taustaltaan yleiskristillinen ja se toimii tunnustuskunnista riippumattomana oppilaitoksena.

## Lähteet

## Aiheesta muualla
* Yliopiston verkkosivusto
Judsonin yliopisto

**Judsonin yliopisto** (, lyh. **JU**) on Yhdysvaltain Illinoisissa sijaitseva yksityinen yliopisto. Yliopisto on perustettu vuonna 1963, ja se sijaitsee Elginin kaupungissa. Yliopisto on taustaltaan kristillinen, ja se toimii baptistisen American Baptist Churches in the USA-kirkkokunnan työyhteydessä.

## Lähteet

## Aiheesta muualla
* Yliopiston verkkosivusto
Trinity International -yliopisto

**Trinity International -yliopisto** (, lyh. **TIU**) on Yhdysvaltain Illinoisissa sijaitseva yksityinen yliopisto. Yliopisto on perustettu vuonna 1897, ja se sijaitsee Deerfieldin kaupungissa. Yliopisto on taustaltaan kristillinen, ja se toimii kongregationalistisen Evangelical Free Church of America-kirkkokunnan työyhteydessä.

## Lähteet

## Aiheesta muualla
* Yliopiston verkkosivusto
Trinity Christian College

**Trinity Christian College** on Yhdysvaltain Illinoisissa sijaitseva yksityinen korkeakoulu. Trinity Christian College on perustettu vuonna 1959, ja se sijaitsee Palos Heightsin kaupungissa. Yliopisto on taustaltaan yhteiskristillinen, ja se toimii yhteistyössä eri tunnustuskuntia yhdistävänä tekijänä.

## Lähteet

## Aiheesta muualla
* Yliopiston verkkosivusto
Keski-Amerikan kristillinen yliopisto

**Keski-Amerikan kristillinen yliopisto** (, lyh. **MACU**) on Yhdysvaltain Oklahomassa sijaitseva yksityinen korkeakoulu. Yliopisto on perustettu vuonna 1953, ja se sijaitsee Oklahoma Cityn kaupungissa. Yliopisto on taustaltaan kristillinen, ja se toimii pyhityskristillisen Church of God (Anderson)-kirkkokunnan työyhteydessä.

## Lähteet

## Aiheesta muualla
* Yliopiston verkkosivusto
Mark Mylod

**Mark Mylod** on englantilainen elokuvaohjaaja. Hän on ollut ohjaajana useissa televisiosarjoissa, kuten *[[Entourage]]*, *[[The Affair]]*, *[[Game of Thrones]]* ja *[[Succession]]*, josta hän sai parhaan ohjauksen Emmy-palkinnon vuonna 2023. Hän on ohjannut myös kaksi jaksoa *[[The Last of Us (televisiosarja)|The Last of Usin]]* toisella tuotantokaudella. Hän on myös ohjannut elokuvat *[[Ali G Indahouse]]* (2002), *[[The Big White]]* (2005), *[[Sinun numerosi? – Kuinka monta on liian paljon?]]* (2011) ja *[[The Menu]]* (2022).

Vuonna 2024 hänet valittiin ohjaajaksi HBO:n uuteen *[[Harry Potter (televisiosarja)|Harry Potter]]* -sarjaan.

## Lähteet

## Aiheesta muualla
*
Wyoming Catholic College

**Wyoming Catholic College** on yksityinen katolinen korkeakoulu Yhdysvaltain Wyomingissä. Sen kampus sijaitsee Landerin kaupungissa. Wyoming Catholic College perustettiin vuonna 2005, ja ensimmäiset opiskelijat aloittivat opintonsa syksyllä 2007.

Wyoming Catholic Collegessa voi suorittaa neljän vuoden Bachelor of Arts -tutkinnon vapaissa taidoissa. Jokainen korkeakoulun uusi opiskelija aloittaa opintonsa yhteisellä kolmen viikon erämaaretkellä Kalliovuorilla. Korkeakoulun kampuksella ei sallita televisioita, opiskelija-asuntolan internet-yhteys on rajoitettu koulun sähköpostiin ja tiettyihin verkkosivuihin, ja (äly)puhelinten käyttö kampuksella on kielletty.

## Lähteet

## Aiheesta muualla
Lee-yliopisto

**Lee-yliopisto** (, lyh. **LU**) on Yhdysvaltain Tennesseessä sijaitseva yksityinen korkeakoulu. Yliopisto on perustettu vuonna 1918, ja se sijaitsee Clevelandin kaupungissa. Yliopisto on taustaltaan kristillinen, ja se toimii helluntailaisen Church of God (Cleveland, Tennessee)-kirkkokunnan työyhteydessä.

## Lähteet

## Aiheesta muualla
* Yliopiston verkkosivusto
Wisconsin Lutheran College

**Wisconsin Lutheran College** (lyh. **WLC**) on Yhdysvaltain Wisconsinissa sijaitseva yksityinen korkeakoulu. Wisconsin Lutheran College on perustettu vuonna 1973, ja se sijaitsee Milwaukeen kaupungissa. Yliopisto on taustaltaan kristillinen, ja se toimii luterilaisen Wisconsinin evankelis-luterilaisen synodin työyhteydessä.

## Lähteet

## Aiheesta muualla
* Yliopiston verkkosivusto
Concordia-yliopisto (Wisconsin)

**Concordia-yliopisto** (, lyh. **CUW**) on Yhdysvaltain Wisconsinissa sijaitseva yksityinen yliopisto. Concordia-yliopisto on perustettu vuonna 1881, ja se sijaitsee Mequonin kaupungissa. Yliopisto on taustaltaan kristillinen, ja se toimii luterilaisen Missouri-synodin työyhteydessä.

## Lähteet

## Aiheesta muualla
* Yliopiston verkkosivusto
King-yliopisto

**King-yliopisto** (, lyh. **KU**) on Yhdysvaltain Tennesseessä sijaitseva yksityinen yliopisto. Yliopisto on perustettu vuonna 1867, ja se sijaitsee Bristolin kaupungissa. Yliopisto on taustaltaan kristillinen, ja se toimii presbyteerisen Presbyterian Church (USA)-kirkkokunnan työyhteydessä.

## Lähteet

## Aiheesta muualla
* Yliopiston verkkosivusto
Kavalanit

**Kavalanit** (omakielinen nimi: *kbalan*, ) ovat yksi Taiwanin 16 kansallisesti tunnustetuista alkuperäiskansoista. Vuonna 2020 alkuperäiskansojen neuvosto arvioi kalavanien määräksi 1&nbsp;492.

Kavalanien asuinalue on perinteisesti sijoittunut Yilanin piirikuntaan Taiwanin pohjoisosissa, kunnes han-kiinalaiset alkoivat ottamaan saarta haltuunsa. Qing-dynastia pyrki alistamaan Taiwanin alkuperäiskansoja, ja kavalanit alkoivat muuttamaan etelämmäs kohti nykyistä Hualienin piirikunnan alueelle 1800-luvun alkupuoliskolla. Vuonna 1878 sattuneen ns. Takobowan tapauksen jälkeen lähes kaikki Hualienin kavalanit tapettiin. Tästä selvinneet kavalanit pakenivat amisien kyliin ja asuivat valtaapitäviltä piilossa seuraavan 100 vuoden ajan. Yilaniin jääneet pienet kavalanien ryhmät ovat sittemmin assimiloituneet han-kiinalaisiin.

Perinteiset kavalanitalot on rakennettu paalujen päälle. 

## Lähteet
Palm Beachin Atlantin yliopisto

**Palm Beachin Atlantin yliopisto** (, lyh. **PBA**) on Yhdysvaltain Floridassa sijaitseva yksityinen yliopisto. Yliopisto on perustettu vuonna 1968, ja se sijaitsee West Palm Beachin kaupungissa. Yliopisto on taustaltaan yhteiskristillinen, ja se toimii yhteistyössä eri tunnustuskuntia yhdistävänä tekijänä.

## Lähteet

## Aiheesta muualla
* Yliopiston verkkosivusto
Kentuckyn kristillinen yliopisto

**Kentuckyn kristillinen yliopisto** (, lyh. **KCU**) on Yhdysvaltain Kentuckyssa sijaitseva yksityinen yliopisto. Yliopisto on perustettu vuonna 1919, ja se sijaitsee Graysonin kaupungissa. Yliopisto on taustaltaan kristillinen, ja se toimii restorationistisen Christian Churches and Churches of Christ-kirkkokunnan työyhteydessä.

## Lähteet

## Aiheesta muualla
* Yliopiston verkkosivusto
Asburyn yliopisto

**Asburyn yliopisto** () on Yhdysvaltain Kentuckyssa sijaitseva yksityinen yliopisto. Yliopisto on perustettu vuonna 1890, ja se sijaitsee Wilmoren kaupungissa. Yliopisto on taustaltaan yleiskristillinen ja se toimii tunnustuskunnista riippumattomana oppilaitoksena.

## Colleget ja koulut
Asburyn yliopistossa toimivat seuraavat colleget ja koulut:
* College of Arts, Humanities and Social Sciences
* School of Education
* Shaw School of Sciences
* School of Christian Studies
* Dayton School of Business
* School of Communication Arts

## Lähteet

## Aiheesta muualla
* Yliopiston verkkosivusto
Faulknerin yliopisto

**Faulknerin yliopisto** () on Yhdysvaltain Alabamassa sijaitseva yksityinen yliopisto. Yliopisto on perustettu vuonna 1942, ja se sijaitsee Montgomeryn kaupungissa. Yliopisto on taustaltaan kristillinen, ja se toimii restorationistisen Church of Christ-kirkkokunnan työyhteydessä.

## Lähteet

## Aiheesta muualla
* Yliopiston verkkosivusto
Southeastern-yliopisto

**Southeastern-yliopisto** (, lyh. **SEU**) on Yhdysvaltain Floridassa sijaitseva yksityinen yliopisto. Yliopisto on perustettu vuonna 1935, ja se sijaitsee Lakelandin kaupungissa. Yliopisto on taustaltaan kristillinen, ja se toimii helluntailaisen Assemblies of God-kirkkokunnan työyhteydessä.

## Lähteet

## Aiheesta muualla
* Yliopiston verkkosivusto
Warnerin yliopisto

**Warnerin yliopisto** () on Yhdysvaltain Floridassa sijaitseva yksityinen yliopisto. Yliopisto on perustettu vuonna 1968, ja se sijaitsee Lake Walesin kaupungissa. Yliopisto on taustaltaan kristillinen, ja se toimii pyhityskristillisen Church of God (Anderson)-kirkkokunnan työyhteydessä.

## Lähteet

## Aiheesta muualla
* Yliopiston verkkosivusto
Eteläinen wesleyläinen yliopisto

**Eteläinen wesleyläinen yliopisto** (, lyh. **SWU**) on Yhdysvaltain Etelä-Carolinassa sijaitseva yksityinen yliopisto. Yliopisto on perustettu vuonna 1906, ja se sijaitsee Centralin kaupungissa. Yliopisto on taustaltaan kristillinen, ja se toimii metodistisen Wesleyan Church-kirkkokunnan työyhteydessä.

## Lähteet

## Aiheesta muualla
* Yliopiston verkkosivusto
Pioneer P-31 (Z)

**Pioneer P-31** (myös **Able VB**, **Atlas-Able 5B** eli **Able 5B** ja **Pioneer Z**) oli Nasan vuonna 1960 laukaisema laukaisussa räjähtänyt miehittämätön kuuluotain tarkoituksenaan tutkia Kuuta sen kiertoradalta.
## Laukaisu
Luotain laukaistiin 15. joulukuuta 1960 kello 9.11 UTC Cape Canaveral Air Force Stationin laukaisualusta Launch Complex 12:sta Yhdysvaltain ilmavoimien Atlas D -mannertenvälisellä ballistisella ohjuksella. Alus räjähti 68 sekuntia laukaisusta 12 kilometrin korkeudessa. Luotain putosi Atlas D:n mukana Atlantin valtamereen 12–20 kilometrin päähän laukaisualustasta.

### Onnettomuuden syy
Atlas D:n ylemmän vaiheen rakettimoottori syttyi ennenaikaisesti, kun ensimmäinen vaihe oli vielä käynnissä räjäyttäen raketin.

### Suunniteltu Kuun kiertorata
Luotaimen suunniteltiin saavuttavan Kuun kiertoradan 60 tuntia laukaisun jälkeen. Luotaimen kiertoaika Kuun ympäri suunniteltiin olevan 9–10 tuntia.

## Luotaimen tehtävät
Luotaimen tehtävät olivat samat kuin sen edeltäjillä Pioneer P-3:lla ja Pioneer P-30:llä:

Nasan tavoitteena oli saada kattavilla mittalaitteilla varustettu avaruusluotain Kuun kiertoradalle.

Luotaimen tieteellisiä tavoitteita olivat:

* tutkia Maan ja Kuun välistä avaruutta.
* kuvata Kuuta
* tutkia mikrometeorideja, säteilyä, magneettikenttiä sekä matalataajuisia sähkömagneettisia aaltoja avaruudessa.
* kehittää avaruusaluksen sekä avaruusluotainten kauko-ohjausteknologiaa.
* arvioida Kuun massaa ja napojen topografiaa.

## Rakenne
Luotain oli melkein identtinen edeltäjiinsä Pioneer P-30:een sekä Pioneer P-3:een. Pioneer P-31 muistutti palloa ja oli leveydeltään metrin ja korkeudeltaan 1,4 metriä. Pallon sivuilla oli neljä aurinkopaneelia, jotka latasivat luotaimen akkuja. Jokaisessa aurinkopaneelissa oli yhteensä 2 200 aurinkokennoa. Pioneer P-31:n pohjassa oli 90 N:n Vernier-rakettimoottori, jonka avulla luotain olisi tehnyt kiertoratamanöövereitä päästäkseen suunnitellulle Kuun kiertoradalle. Luotaimen sisällä oli suuri pallomainen hydratsiinisäiliö, jonka yläpuolella oli kaksi pienempää typpisäiliötä. Typpisäiliöt tuottivat polttoainetta pienemmälle luotaimen yläosassa sijaitsevalle rakettimoottorille ja hydratsiinisäiliöt tuottivat polttoainetta luotaimen pohjassa olevalle Vernier-rakettimoottorille. Luotaimen pohjassa oli kaksi UHF-antennia ja pitkä VLF-antenni. Yläosassa oli kaksi UHF-antennia. Luotaimen lähettimet toimivat 378 MHz taajuudella.

### Tutkimuslaitteisto

## Lähteet
Columbian kansainvälinen yliopisto

**Columbian kansainvälinen yliopisto** (, lyh. **CIU**) on Yhdysvaltain Etelä-Carolinassa sijaitseva yksityinen yliopisto. Yliopisto on perustettu vuonna 1923, ja se sijaitsee Columbian kaupungissa. Yliopisto on taustaltaan yhteiskristillinen ja oppilaitoksen yhteydessä toimii useita eri tunnustuskuntia.

## Lähteet

## Aiheesta muualla
* Yliopiston verkkosivusto
Aštin piiri

**Aštin piiri** () on hallintopiiri Suğdin maakunnassa Tadžikistanissa. Sen keskus on Šaidonin taajama. Piirin pinta-ala on 2&nbsp;790 neliökilometriä. Vuoden 2020 väestönlaskennan mukaan siellä oli 172&nbsp;340 asukasta.

Aštin piiri rajoittuu etelässä Konibodomin kaupunkiin, lounaassa Bobodžon Ğafurovin piiriin ja muissa ilmansuunnissa Uzbekistaniin. Siihen kuuluu pieni Sarvakin eksklaavi Uzbekistanin alueen sisällä. Piirin pohjoisosassa kohoavat Quramavuoret, joiden korkein kohta on Boboi Ob (3&nbsp;768 metriä). Kaakkoisosa kuuluu Fergananlaaksoon ja lounaassa on Ašti Kalonin aro sekä joukko kukkuloita. Hyötykaivannaisiin kuuluvat monimetallimalmit, fluoriitti, ruokasuola, marmori ja muut rakennusaineet.

Seudulla vallitsee kuiva subtrooppinen ilmasto. Talvet ovat melko kylmiä ja kesät kuumia ja kuivia. Keskilämpötila on tammikuussa –1:stä –8:aan ja heinäkuussa 25–27 astetta. Vuotuinen sademäärä on 180–200 ja vuorilla 400 millimetriä. Pienet vuoristojoet eivät ulotu kaakkoisrajalla virtaavaan Syrdarjajokeen. Suolapitoisen Oqsukonin järven mutaa käytetään hoitoaineena. Ašti Kalonin aro saa vetensä Pohjoisesta Ferganan kanavasta ja kaivoista.

Vuonna 1926 perustettuun piiriin kuuluu Šaidonin taajama ja kahdeksan maalaiskuntaa: Ašt (keskuspaikka Ašti Pojen), Iftifor (Qirqqukuq), Mehrobod (Xudžiston), Orijon (Šahrinav), Ošoba, Ponğoz, Punuk ja Šodoba. Kyliä on yhteensä 59. Kaupunkiväestön eli Šaidonin taajaman osuus on 10 prosenttia. Asukkaista 77 prosenttia on tadžikkeja ja 23 prosenttia uzbekkeja. Piirin alueella sijaitsevat Adrasmonin ja Navgarzanin taajamat kuuluvat hallinnollisesti Gulistonin kaupunkiin.

Piirin eteläosan kautta kulkee Uzbekistanin Namanganiin johtava maantie. Paikallisteiden kunto on heikko. Šaidonista on 107 kilometriä maakunnan pääkaupunkiin Xudžandiin.

Seudun pääelinkeinot ovat maatalous ja maataloustuotteiden jalostus. Maatalous on erikoistunut puuvillan, viljan, hedelmien, vihannesten, perunan ja melonien viljelyyn sekä karjanhoitoon. Tuotantoeläimiä ovat naudat, lampaat, vuohet ja siipikarja. Teollisuus jalostaa puuvillaa sekä tuottaa suolaa, elintarvikkeita ja rakennustarvikkeita. Tärkeä merkitys on myös pienyrittäjyydellä ja siirtotyöläisten lähettämillä rahasummilla.

Julkisiin palveluihin kuuluvat perus- ja ammattikoulut, lasten taidekoulu, kulttuuritalot ja kirjastot sekä museo.

## Lähteet
Emmanuel-yliopisto

**Emmanuel-yliopisto** (, lyh. **EU**) on Yhdysvaltain Georgiassa sijaitseva yksityinen yliopisto. Yliopisto on perustettu vuonna 1919, ja se sijaitsee Franklin Springsin kaupungissa. Yliopisto on taustaltaan kristillinen, ja se toimii helluntailaisen International Pentecostal Holiness Church-kirkkokunnan työyhteydessä.

## Lähteet

## Aiheesta muualla
* Yliopiston verkkosivusto
Pointin yliopisto

**Pointin yliopisto** (, lyh. **Point U**) on Yhdysvaltain Georgiassa sijaitseva yksityinen yliopisto. Yliopisto on perustettu vuonna 1937, ja se sijaitsee West Pointin kaupungissa. Yliopisto on taustaltaan yleiskristillinen ja se toimii tunnustuskunnista riippumattomana oppilaitoksena.

## Lähteet

## Aiheesta muualla
* Yliopiston verkkosivusto
Toccoa Falls College

**Toccoa Falls College** (lyh. **TFC**) on Yhdysvaltain Georgiassa sijaitseva yksityinen korkeakoulu. Toccoa Falls College on perustettu vuonna 1907, ja se sijaitsee Toccoa Fallsin kaupungissa. Korkeakoulu on taustaltaan kristillinen, ja se toimii pyhityskristillisen Christian and Missionary Alliance-järjestön työyhteydessä.

## Lähteet

## Aiheesta muualla
* Yliopiston verkkosivusto
Warlord

**Warlord** voi tarkoittaa ainakin seuraavia:

* *[[Warlord (Yung Leanin albumi)|Warlord]]*, Yung Leanin albumi
* *[[Warlord (Skrewdriverin albumi)|Warlord]]*, Skrewdriverin albumi
Covenant College

**Covenant College** on Yhdysvaltain Georgiassa sijaitseva yksityinen korkeakoulu. Covenant College on perustettu vuonna 1955, ja se sijaitsee Lookout Mountainin kaupungissa. Korkeakoulu on taustaltaan kristillinen, ja se toimii presbyteerisen Presbyterian Church in America-kirkkokunnan työyhteydessä.

## Lähteet

## Aiheesta muualla
* Yliopiston verkkosivusto
ElevenLabs

**ElevenLabs** on vuonna 2022 perustettu yhdysvaltalainen teknologiayritys, joka tunnetaan erityisesti tekoälyä hyödyntävistä äänimalleistaan, joita käytetään puheen syntetisointiin. Yhdysvaltalainen talousjulkaisu Forbes sisällytti yhtiön tekoäly-yritysten AI50-listalleen (2024). Yrityksen kotipaikka on New York.

Yhtiön ohjelmisto on noussut keskusteluun muun muassa keinotekoisesten julkisuuden henkilöiden puhetta jäljittelevien tai valepuheenvuorojen myötä. Toinen esimerkki huomiota saaneesta käytöstä oli puolalaisen paikallisradioasema Off Radio Krakovan ohjelma lokakuussa 2023, jossa haastateltiin vuoden 1996 Nobelin kirjallisuuspalkinnon voittanutta runoilija Wislawa Szymborskaa, vaikka haastatteluhetkellä Szymborska oli ollut kuolleena jo toistakymmentä vuotta.

Kasvuyrityksen liikevaihdon ennakoitiin yli kolminkertaistuneen 25 miljoonasta Yhdysvaltain dollarista (2023) noin 80–90 miljoonaan dollariin (2024, arvio). Tammikuussa 2025 toteutuneen rahoituskierroksen jälkeen yhtiö oli hankkinut rahoitusta jo 281 miljoonaa dollaria, ja yhtiön laskennallisen arvon laskettiin olevan yli 3 miljardia dollaria. 

## Lähteet
Erskine College

**Erskine College** on Yhdysvaltain Etelä-Carolinassa sijaitseva yksityinen korkeakoulu. Erskine College on perustettu vuonna 1839, ja se sijaitsee Due Westin kaupungissa. Korkeakoulu on taustaltaan kristillinen, ja se toimii presbyteerisen Associate Reformed Presbyterian Church-kirkkokunnan työyhteydessä.

## Lähteet

## Aiheesta muualla
* Yliopiston verkkosivusto
Tunturi-Kiekko

**Tunturi-Kiekko** (Tu-Ki) on 1983 perustettu ivalolainen jääkiekkoseura, jonka edustusjoukkue pelaa Lappi-liigassa III-divisioonassa. Tunturi-Kiekko on Suomen pohjoisin jääkiekkoseura. Tu-Kin toiminta-alueeseen Ivalon lisäksi kuuluu: Inari, Kaamanen, Nellim, Saariselkä, Utsjoki ja Norjan puolella Kirkkoniemi.

Tu-Ki on Lapin kolmanneksi suurin jääkiekkoseura, joka keskittyy vahvasti nuorten jääkiekkoon.

Tu-Ki on myös ensimmäinen Suomen Olympiakomitean nimeämä jääkiekkoa pelaava tähtiseura Lapista ja kymmenes koko Suomessa.

## Lähteet
Alfta

**Alfta** on taajama Ovanåkerin kunnassa Gävleborgin läänissä Hälsinglandin historiallisessa maakunnassa Ruotsissa. Taajamassa oli 2&nbsp;418 asukasta vuoden 2023 lopussa.

## Tunnettuja henkilöitä
* Emy Storm (1925–2014), näyttelijä

## Lähteet

## Aiheesta muualla
Robert Clouse

**Robert Clouse** (6. maaliskuuta 1928 – 4. helmikuuta 1997) oli yhdysvaltalainen elokuvaohjaaja ja -käsikirjoittaja. Hän ohjasi Bruce Leetä elokuvassa *[[Lohikäärmeen kidassa]]*.

## Filmografia
Den norske veterinærforening

**Den norske veterinærforening** (lyh. **DNV**) on norjalainen eläinlääkärien ammattiliitto, joka on perustettu vuonna 1888. Sillä oli noin 3&nbsp;600 jäsentä vuonna 2024 ja se kuuluu Akademikerne-keskusjärjestöön.
## Lähteet

## Aiheesta muualla
* Liiton verkkosivut
Kol

**Kol** voi tarkoittaa seuraavia:

* Kol, andamaanilainen kuollut kieli
* Krigsskoleutdannede offiserers landsforening, KOL, norjalainen ammattiliitto
* Kaatuneitten Omaisten Liitto, KOL, suomalainen järjestö
* Kol-nimisiä henkilöiltä:
** Kol (k. 1173), Ruotsin kuningas ja kruununtavoittelija noin 1167–1173
** Nellie van Kol (1851–1930), alankomaalainen nuortenkirjailija.
Ojamaa

**Ojamaa** on muun muassa seuraavien henkilöiden sukunimi:

* Henrik Ojamaa (s. 1991), virolainen jalkapalloilija
* Hindrek Ojamaa (s. 1995), virolainen jalkapalloilija
* Peedu Ojamaa (1933–2014), virolainen elokuvaaja ja mainostoimiston johtaja
* Pekka Ojamaa (1947–2008), suomalainen lavastaja ja pukusuunnittelija
* *Olli Ojamaa*, yksi toimittaja ja kirjailija Veikko Korhosen nimimerkeistä
Norsk Lektorlag

**Norsk Lektorlag** on norjalainen lehtorien ammattiliitto, joka on perustettu vuonna 1997. Sillä oli 8&nbsp;364 jäsentä vuoden 2024 alussa ja se kuuluu Akademikerne-keskusjärjestöön.
## Lähteet

## Aiheesta muualla
* Liiton verkkosivut
Erik Ahldén

**Erik Torsten Ahldén** (4. syyskuuta 1923 Ramsjö – 6. heinäkuuta 2013 Tukholma) oli ruotsalainen kestävyysjuoksija, jonka parhaat vuodet olivat 1940-luvun lopulla parhaan sijoituksen ollessa Lontoon vuoden 1948 olympialaisten 5 000 metrin neljäs sija.

Ahldén nousi keskimatkoilla Ruotsin kärkijoukkoon 1940-luvun puolivälissä. Ruotsilla oli tähän aikaan maailman huipputaso yleisurheilussa johtuen sen urheilijoiden kyetessä kilpailemaan ja muun maailman käydessä maailmansotaa. Aluksi parhaat tulokset Ahldén saavutti 1&nbsp;500 metrillä, jossa hän oli vuonna 1945 maailmantilaston 5. Vuonna 1946 hän saavutti Ruotsin maastomestaruuden. Seuraavina vuosina päämatkaksi muodostui 5&nbsp;000 metriä, jossa hän teki vuonna 1948 maailmantilastion kakkosajan Emil Zatopekin jäljessä. Samana käydyissä Lontoo olympialaisissa hän oli 5&nbsp;000 metrillä neljäs. Toisen Ruotsin mestaruutensa hän saavutti 5&nbsp;000 metrillä myös kaudella 1948.
Erik Ahldén kilpaili ensimmäisen kerran Suomi-Ruotsi -maaotelussa vuonna 1947 sijoittuen 5&nbsp;000 toiseksi maanmiehensä Åke Durkfeldtin voittaessa. Ahldénin huippuvuonna 1948 voitto tuli myös Suomi-Ruotsi -maaottelussa.

Ahldén toimi aktiivisti järjestötehtävissä uransa jälkeen. Vuonna 1964 hänestä Ruotsi yleisurheilumaajoukkueen johtaja. Tässä tehtävässä hän oli 1960-luvun lopulle. Tämän jälkeen Ahlen valittiin yleisurheilun Stora Grabbar-jäseneksi #256 vuonna 1969.

## Lähteet

## Aiheesta muualla